אלי הורביץ (מרידור)

אליהו (אלי) הורביץ (נולד ב-27 בנובמבר 1970) הוא איש חינוך ישראלי, מנכ"ל קרן טראמפ לחינוך, יושב-ראש פורום הקרנות הפילנתרופיות בישראל, ולשעבר חבר ועד החינוך. הורביץ הוא יליד ירושלים, בן יאיר ופרופ' חגית הורביץ ונכדם הבכור של אליהו ורעננה מרידור. הוא בוגר המגמה המזרחנית בבית הספר הגימנסיה העברית רחביה ובעל תואר שני בהצטיינות מבית הספר להיסטוריה של אוניברסיטת תל אביב. עבודת-הגמר של הורביץ 'הדרג הצבאי של חזבאללה: דיוקן חברתי', התפרסמה בידי מרכז משה דיין לחקר המזרח התיכון. במחקר זה, אשר שימש בסיס למחקרים נוספים ברחבי העולם, הורביץ אסף וניתח את סיפור חייהם של לוחמי חזבאללה שמצאו את מותם. הורביץ מצא שבניגוד לדימוי המקובל, אנשי חזבאללה אינם מגיעים ממשפחות עניות, אדוקות או נעדרות השכלה. בין השנים 1988–1999 כיהן הורביץ בשורה של תפקידים כקצין ביחידה מובחרת בצה"ל ולאחר מכן שימש עוזרו של יושב-ראש וועדת חוץ וביטחון של הכנסת. בין השנים 2000–2011, הורביץ שימש משנה למנכ"ל של יד הנדיב, הקרן הפילנתרופית של משפחת רוטשילד בישראל. בתקופה כהונתו ביד הנדיב, הורביץ הוביל הקמה של מוסדות חינוך ותרבות וכן מיזמים חברתיים ומדעיים, ובהם המכון הישראלי למנהיגות בית ספרית (אבני ראשה), תוכנית נחשון לחונכות מרחוק של תלמידים בפריפריה ומיזם גיידסטאר להגברת השקיפות של עמותות בישראל. בשנת 2004 כיהן הורביץ כנציג יד הנדיב בוועדה לשינוי מעמד הספרייה הלאומית, בראשותו של שופט בית המשפט העליון לשעבר, פרופ' יצחק זמיר. בשנת 2011, הורביץ הצטרף להקים ולנהל את קרן טראמפ, קרן פילנתרופית הפועלת לשיפור הישגי החינוך בישראל באמצעות השקעה בהוראה איכותית בבתי הספר בתחומי המתמטיקה והמדעים ונחשבת לעומדת מאחורי היוזמה להכפלת מספר בוגרי חמש היחידות במתמטיקה. במסגרת זאת יזם הקמת מוסדות שפועלים להכשרת מורים חדשים בתחומי המתמטיקה והמדעים, ולהכנת תלמידים מהפריפריה לבגרות ברמת חמש יחידות. בשנת 2012, הורביץ הצטרף כחבר הוועד המנהל של תנועת הכל חינוך, תנועה ציבורית הפועלת לחיזוק החינוך הציבורי בישראל ולצמצום פערים בחינוך. באותה שנה נבחר על ידי המגזין דה-מרקר למקום ה-87 ברשימת "100 המשפיעים בישראל". בשנת 2014 מונה על ידי ממשלת ישראל לחבר בוועד החינוך, הגוף המייעץ לשר החינוך לפי חוק, בטרם השר משתמש בסמכויותיו. בשנת 2015 נבחר על ידי העיתון ידיעות אחרונות לרשימת "50 המשפיעים החברתיים של ישראל"[דרוש מקור]. בשנת 2016 נבחר למקום ה-57 ברשימת "100 המשפיעים בישראל" של המגזין דה-מרקר. בשנת 2022 מונה כחבר בוועדה הציבורית לקידום ההון האנושי בהייטק ("וועדת פרלמוטר") ובשנת 2024, נבחר לכהן כיושב-ראש פורום הקרנות הפילנתרופיות בישראל. החל משנת 2016, הורביץ עורך ביחד עם פרופ' יורם הרפז, סדרת ספרים תחת הכותרת "הוראה איכותית". הסדרה מציגה בפני הקוראים הישראלים תרגומים לעברים של ספרים מהעולם שנחשבים כפורצי-דרך בשדה החינוך. הסדרה כוללת עשרה ספרים, פרי עטם של מייקל פולן, אנדי הארגריבס, ג'ון האטי, דייוויד פרקינס, דאגלס ניוטון, ואחרים. בשנת 2020 פרסמו הורביץ והרפז את הספר "חינוך בצומת" שבו כתבו עשרות אנשי חינוך ישראלים את חזונם לחינוך בישראל לשנים הקרובות. בשנת 2023 פרסמו את הספר "להציל את חטיבת הביניים", שבו כתבו חוקרים ואנשי מדיניות אודות הנסיבות שהביאו למצבה העגום לדבריהם של חטיבת הביניים בישראל. מאז 2007 הורביץ כותב בלוג חברתי בשם "הדור הרביעי", על שם מאמר שפרסם בו. במאמר זה התווה הורביץ קווים לעלייתו של דור צעיר חדש בישראל, אשר יתפוס את מושכות העשייה החברתית והציבורית. המאמר מציג את סדר היום האזרחי, חיפוש הזהות הישראלית והשימוש בטכנולוגיה כמשולש המכונן של דור ילידי שנות השבעים והשמונים בישראל. בבלוג זה כמו גם בטורי דעה בעיתונים ובאתרי החדשות באינטרנט, הורביץ מבטא עמדות מרכזיות וליברליות, בנושאי חינוך וחברה. החל משנת 2018, הורביץ מנחה את הפודקסטים של מגזין "הגיע זמן חינוך", שבהם הוא מארח לשיחה בנושאי חינוך נשות ואנשי חינוך מישראל. אלי הורביץ, ‏השיעור שתלמידי ישראל ילמדו: הם שוב בתחתית סדר העדיפויות, באתר מעריב אונליין, 29 באוגוסט 2023 אלי הורביץ, מי בכלל צריך את חטיבות הביניים?, באתר TheMarker‏, 22 בינואר 2018 אלי הורביץ, הזכות ללמוד עם מורה מעולה, באתר ישראל היום, 29 באוגוסט 2015 אלי הורביץ, הבחירות והחינוך, באתר כלכליסט, 26 באוקטובר 2012 אלי הורביץ, לעבור לתווי קנייה חברתיים, באתר TheMarker‏, 23 במרץ 2010 אלי הורביץ, המגזר השלישי: שער חליפין חברתי, באתר TheMarker‏, 30 בספטמבר 2009 מדיה וקבצים בנושא אלי הורביץ בוויקישיתוף יעל ולצר, "לבן מייעצים ללמוד פיזיקה ומחשבים, ולבת לבחור במה שהיא אוהבת", ראיון לאתר וויינט, 20 באוגוסט 2021 דנה ירקצי, "העולם לא יחכה לתלמידים", הדור האבוד של 2021", ראיון לאתר וואלה, 20 בספטמבר 2020 שאול אמסטרדמסקי, מנכ"ל הקרן שמאחורי התוכנית לחיזוק לימודי המתמטיקה: "הילדים שלכם צריכים ללמוד להיכשל", באתר כלכליסט, 16 בספטמבר 2015 תמר פרלשטיין, הכירו את אלי הורביץ, מנכ"ל קרן טראמפ לחינוך, במדור "סל תרבות", מקור ראשון, 19 בינואר 2018 תמירה גלילי, "חברה וחינוך בוערים בי יותר ממלחמה ושלום", שיעור חופשי, ריאיון אישי לביטאון הסתדרות המורים, מרץ 2015 ריאיון עם עידן קוולר, "יש בישראל פוטנציאל גדול שאינו ממומש למצוינות", ערב חדש, 13 ביוני 2013 אורן מג'ר, ישראל 2021 // "בעוד עשור יהיה מאוחר מדי לשפר את החינוך", באתר TheMarker‏, 9 במאי 2012 איתן קריין ודורית פרנס, ריאיון עם אלי הורביץ:"אופטימי באשר לעתיד החינוך המדעי בישראל", סיינטיפיק אמריקן, 3 בדצמבר 2011 הבלוג של תנועת הכל חינוך, טורי דעות של אלי הורביץ הגיע זמן חינוך, פודסטים בנושאי חינוך: ריסטארט, רלבאנס ליאור דטל ורותם שטרקמן, "יש לנו הזדמנות אדירה - צריך לבטל חצי מהמקצועות, ישראל יכולה להיות אחת מ-15 המובילות בעולם", באתר TheMarker‏, 7 ביוני 2019 אלן קרוגר, "האם יש קשר בין עוני, חינוך וטרור?", אוניברסיטת פרינסטון, 2003 יצחק זמיר, דוח הוועדה לשינוי מעמד הספרייה הלאומית, ירושלים, 2004 שאול אמסטרדמסקי, מנכ"ל הקרן שמאחורי התוכנית לחיזוק לימודי המתמטיקה: "הילדים שלכם צריכים ללמוד להיכשל", באתר כלכליסט, 16 בספטמבר 2015 אלי הורביץ נבחר למקום ה-87 ברשימת "100 המשפיעים לשנת 2012", דה-מרקר, 16.9.2012 אלי הורביץ, יום המורה: ללמוד מהמצטיינים, באתר ישראל היום, 13 בדצמבר 2014 TheMarker digital, 100 המשפיעים - הרשימה המלאה, באתר TheMarker‏, 28 בספטמבר 2008 דו"ח הוועדה, באתר משרד החדשנות, המדע והטכנולוגיה וואלה כסף‏, יושב ראש חדש לפורום הקרנות הפילנתרופיות בישראל - אלי הורביץ, מנכ"ל קרן טראמפ לחינוך, באתר וואלה, 5 במאי 2024 יורם הרפז ואלי הורביץ, חינוך בצומת, באתר מכון ברנקו וייס - הוצאת דביר הדור הרביעי, בלוג חברתי אלי הורביץ, הדור הרביעי 4.0, 2007